revúca и michalovce в Словакия в области, включени като ограничителни зони II в приложение I към Регламент за изпълнение (ЕС) 2021/605, разположени в непосредствена близост до области, понастоящем включени в ограничителна зона I. Тези нови огнища на африканска чума по свинете при диви свине представляват повишена степен на риск, което следва да бъде отразено в посоченото приложение. Поради това тези области в Словакия, понастоящем включени като ограничителни зони I в посоченото приложение, които са в непосредствена близост до областите, включени в ограничителна зона II и засегнати от неотдавнашните огнища на африканска чума по свинете, следва вече да бъдат включени като ограничителни зони II в същото приложение, вместо като ограничителни зони I от него, като определените към момента граници на ограничителни зони I също следва да бъдат определени наново и разширени, за да се вземе предвид този неотдавнашен случай.
 (10)
 След тези неотдавнашни огнища на африканска чума по свинете при диви свине в Полша и Словакия и предвид настоящата епидемиологична обстановка по отношение на африканската чума по свинете в Съюза, определените зони в посочените държави членки бяха преразгледани и актуализирани. Освен това бяха преразгледани и актуализирани въведените мерки за управление на риска. Тези промени следва да бъдат отразени в приложение I към Регламент за изпълнение (ЕС) 2021/605.
 (11)
 С цел да бъдат взети под внимание най-актуалните промени в епидемиологичната обстановка по отношение на африканската чума по свинете в Съюза и да се предприемат изпреварващи мерки за ограничаване на рисковете, свързани с разпространението на болестта, следва да се определят границите на нови, достатъчно големи по обхват ограничителни зони в Полша и Словакия, които да бъдат надлежно включени като ограничителни зони I и II в приложение I към Регламент за изпълнение (ЕС) 2021/605. Тъй като ситуацията по отношение на африканската чума по свинете в Съюза е много динамична, при определянето на тези нови ограничителни зони беше взето предвид положението в околните райони.
 (12)
 Предвид неотложността на епидемиологичната обстановка в Съюза във връзка с разпространението на африканската чума по свинете и за да се избeгне ненужното прекъсване на движението на някои продукти от животински произход от ограничителни зони I, II и III, е важно измененията на Регламент за изпълнение (ЕС) 2021/605, направени с настоящия регламент за изпълнение, да породят действие възможно най-скоро.
 (13)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2021/605 се изменя, както следва:
 1)
 В член 19 параграф 4 се заменя със следното:
 „4. Операторите придвижват пратки от месни продукти, включително естествени обвивки, получени от свине, отглеждани в области извън ограничителни зони I, II и III и преработени в ограничителни зони I, II и III, извън тези зони в рамките на същата засегната държава членка или до друга държава членка, само ако тези пратки са придружени от ветеринарен здравен сертификат, както е предвиден в член 167, параграф 1 от Регламент (ЕС) 2016/429, който съдържа:
 а)
 информацията, изисквана съгласно член 3 от Делегиран регламент (ЕС) 2020/2154; както и
 б)
 следното твърдение за